El Ple condemna de forma expressa tots els assassinats comesos i mostra el seu rebuig a tot tipus de terrorisme
28 de juliol 2017

![](/media/vrejwnhb/45-ayuntamiento_cuerpo.jpg)  
  
  

El Ple ha aprovat una moció presentada pel Partit Popular i Ciudadanos, i esmenada en la seua totalitat per Esquerra Unida i PSPV-PSOE, en la qual l'Ajuntament de Sagunt mostra el seu respecte i solidaritat a totes les víctimes del terrorisme, familiars i afins, així com el reconeixement i homenatge a la societat espanyola que eixe 12 de juliol del 97 es va alçar democràticament en defensa de la llibertat, de la pau i la convivència.

A més, l'Ajuntament de Sagunt condemna de forma expressa tots els assassinats comesos i mostra el seu rebuig a tot tipus de terrorisme. També reconeix i mostra la seua admiració a la labor i treballs realitzats per les forces i cossos de seguretat de l'Estat en la lluita contra el terrorisme.

La moció va ser exposada pel portaveu de Ciudadanos, Raúl Castillo, i va ser aprovada amb els canvis aplicats amb els vots a favor de Compromís, ADN Morvedre, Esquerra Unida i PSPV-PSOE, els vots en contra del Partit Popular i Ciudadanos i l'abstenció d'Iniciativa Porteña.

*   [](http://www.facebook.com/sharer.php?u=https://aytosagunto.es/va/actualitat/el-ple-condemna-de-forma-expressa-tots-els-assassinats-comesos-i-mostra-el-seu-rebuig-a-tot-tipus-de-terrorisme/ "Facebook")
*   [](http://twitter.com/share?url=https://aytosagunto.es/va/actualitat/el-ple-condemna-de-forma-expressa-tots-els-assassinats-comesos-i-mostra-el-seu-rebuig-a-tot-tipus-de-terrorisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-condemna-de-forma-expressa-tots-els-assassinats-comesos-i-mostra-el-seu-rebuig-a-tot-tipus-de-terrorisme/ "Linked In")
*   [](mailto:?body=https://aytosagunto.es/va/actualitat/el-ple-condemna-de-forma-expressa-tots-els-assassinats-comesos-i-mostra-el-seu-rebuig-a-tot-tipus-de-terrorisme/)